Nr. L 39/46 De Europæiske Fællesskabers Tidende 15. 2. 92 KOMMISSIONENS BESLUTNING af 28. januar 1992 om fastsættelse af den periode af året, i hvilken Spanien kan sende visse en- hovede dyr fra den del af dets område, der betragtes som angrebet af hestepest (92/101/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten. om Oprettelse af Det Europæiske Økonomiske Fællesskab, under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande ()), særlig artikel 5, stk. 3, litra a), og ud fra følgende betragtninger : Efter artikel 5, stk. 3, i direktiv 90/426/EØF kan en medlemsstat kun sende enhovede dyr fra den del af dets område, der betragtes som angrebet, i visse perioder af året, afhængig af de smittebærende insekters aktivitet ; videnskabelige undersøgelser af den geografiske fordeling og tætheden af bestanden af smittebærende insekter, der er foretaget af de spanske myndigheder, viser, at risiko- perioden af året er fra den 1. juli til den 30. november på grund af smittebærernes aktivitet ; under hensyn til kravene i forbindelse med karantæne- perioden er det derfor muligt at fastlægge den periode af året, i hvilken Spanien kan sende visse enhovede dyr fra den del af dets område, der betragtes som angrebet ; ()) EFT nr. L 224 af 18. 8. 1990, s. 42. det er vigtigt, at Spanien ved forsendelse af visse enhovede dyr opfylder alle krav i direktiv 90/426/EØF, særlig artikel 5, stk. 3; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 Spanien kan sende tamheste af hesteslægten fra den del af dets område, der betragtes som angrebet af hestepest, fra den 1. februar til den 30. april. Artikel 2 Denne beslutning er rettet til medlemsstaterne. Udfærdiget i Bruxelles, den 28. januar 1992. På Kommissionens vegne Ray MAC SHARRY Medlem af Kommissionen